สถานีรถไฟโจโฮร์บะฮ์รูเซ็นตรัล

สถานีรถไฟโจโฮร์บะฮ์รูเซ็นตรัล (มลายู: Johor Bahru Sentral) หรือย่อว่า สถานีเจบี เซ็นตรัล (มลายู: JB Sentral) เป็นสถานีรถไฟตั้งอยู่ใจกลางของเมืองโจโฮร์บะฮ์รู ประเทศมาเลเซีย เปิดให้บริการครั้งแรกวันที่ 21 ตุลาคม 2010 เพื่อใช้งานแทนที่สถานีรถไฟโจโฮร์บะฮ์รูซึ่งอยู่ห่างไปประมาณ 200 เมตรทางทิศใต้ สถานีรถไฟแห่งนี้ตั้งอยู่ใกล้กับอาคารสุลต่านอิซกันดาร์ และศูนย์การค้าต่าง ๆ สถานีรถไฟโจโฮร์บะฮ์รูเซ็นตรัลมีขบวนรถไฟระหว่างเมืองวิ่งให้บริการ 7 ขบวนต่อวัน โดยมีขบวนรถไฟวิ่งจากสถานีรถไฟบัตเตอร์เวิร์ท, สถานีรถไฟเกอมัซ, สถานีรถไฟเซ็นทรัลกัวลาลัมเปอร์, สถานีรถไฟกัวลาลีปิซ, สถานีรถไฟตุมปัต ผ่านสถานีรถไฟโจโฮร์บะฮ์รูเซ็นตรัล และไปสิ้นสุดที่จุดผ่านรถไฟวุดแลนด์ ประเทศสิงคโปร์ นอกจากนี้ สถานีรถไฟโจโฮร์บะฮ์รูเซ็นตรัลยังทำหน้าที่เสมือนจุดผ่านแดนมาเลเซีย–สิงคโปร์ และมีแผนที่จะพัฒนาสถานีรถไฟโจโฮร์บะฮ์รูเซ็นตรัลให้เป็นสถานีขนส่งหลักของเมืองอีกด้วย อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ สถานีรถไฟยะโฮร์บาห์รูเซ็นทรัล กำหนดเวลาและอัตราค่าโดยสารของเคทีเอ็ม เก็บถาวร 2012-02-04 ที่ เวย์แบ็กแมชชีน